Ինչ վերաբերվում է Էրեբունու նոր թաղապետին, ապա այստեղ իրավիճակը էլ ավելի հետաքրքիր է: Արման Աբրահամյանը Հանրապետություն կուսակցության կարկառուն անդամ, գեներալ-մայոր Սուրեն Աբրահամյանի որդին է: Հանրապետություն կուսակցությունն էլ իր հերթին ԵԼՔ դաշինքի մաս է կազմում: Ի դեպ, Արման Աբրահամյանին վերջերս էին վերականգնել աշխատանքի ԱԱԾ-ում: Աբրահամյանի որդուն համակարգից ազատել էին դեռեւս 2008 թվականի մարտյան դեպքերից հետո: Նոր իշխանությունը փաստորեն վերականգնեց նրան իր աշխատանքում, իսկ այնուհետև ավելի հարմար գործ գտավ վերջինիս համար: Ստացվում է, որ մի կողմից Նիկոլ Փաշինյանը հայտարարում է, թե իրենք դեմ են քաղաքական գործընթացներում ընտանեկան ավանդույթներին, մյուս կողմից՝ իր քաղաքական դաշնակից հանդիսացող ուժի ղեկավարներից մեկի որդին այսօր բավական յուղալի պաշտոն է ստանում: Այդ դեպքում՝ ստացվում է, որ նոր իշխանությունները դեմ են այդ ավանդույթներին, սակայն՝ ընտրողաբար: